laion/Wikipedia-Exotic huggingface dataset:
সালাহ আল-দিন সড়ক

সালাহ আল-দিন সড়ক (যা সালাউদ্দিন সড়ক এবং সালাহ আদ-দ্বীন মহাসড়ক নামেও পরিচিত) হল গাজা ভূখণ্ডের প্রধান মহাসড়ক, এটি দক্ষিণের রাফাহ সীমান্ত ক্রসিং থেকে উত্তরে এরেজ সীমান্ত ক্রসিং পর্যন্ত ৪৫ কিলোমিটার বিস্তৃত। এই সড়কটি দ্বাদশ শতাব্দীর মুসলিম সেনাপতি সালাহউদ্দিনের নামে নামকরণ করা হয়েছে। সালাহ আল-দিন সড়ক পৃথিবীর প্রাচীন সড়কগুলোর মধ্যে অন্যতম। লেভান্ত জয়ের উদ্দেশ্যে প্রাচীন মিশরের সেনারা, মহান আলেকজান্ডার, প্রথম ক্রুসেডারেরা এবং নেপোলিয়ন বোনাপার্ট এরা সবাই এই স্থানে ভ্রমণ করে এসেছিলেন। ষষ্ঠদশ শতাব্দীর প্রথমে অন্তত উসমানীয় সাম্রাজ্যের শাসনের সূচনাকালে সড়কটির দৈর্ঘ্য দক্ষিণে সিনাইয়ের আল-আরিশ থেকে উত্তরে আধুনিক তুরস্ক পর্যন্ত বৃদ্ধি করা হয়। কয়েক শতক ধরে এটি "পলেষ্টীয়দের পথ" নামে পরিচিত ছিলো এবং এটি মিশরকে বর্তমান লেবানন, সিরিয়া, তুরস্ক এবং এর দূরের দেশগুলোকে সংযুক্ত করেছে। প্রথম বিশ্বযুদ্ধে ফিলিস্তিনের নিয়ন্ত্রণ প্রাপ্তির পর, ব্রিটিশরা সালাহ আল-দিন সড়ক সংলগ্ন সমান্তরালে দক্ষ সরবরাহ এবং অস্ত্র পরিবহনের জন্য একটি রেললাইন নির্মাণ করে। জেরাল্ড বাটের মতে, গাজা শহরে "সম্পূর্ণ জীবনের কেন্দ্রবিন্দু" সরাসরিভাবে এই সড়কের সাথে সম্পর্কিত ছিলো যা "শহরটিকে এর অস্তিত্বের উদ্দেশ্য প্রদান করেছে।" যদিও, ১৯৪৮ সালে ইসরায়েল প্রতিষ্ঠা এবং চলমান আরব-ইসরায়েলি সংঘাতের ফলে মিশর ও সিরিয়ার মধ্যকার এর প্রধান সংযুক্তিকরণের ভূমিকা খর্ব হয়। ১৯৬৭ থেকে ২০০৫ পর্যন্ত ইসরায়েলের গাজা ভূখণ্ডের দখলদারিত্ব কালে সালাহ আল-দিন সড়কের বিরাট অংশে ফিলিস্তিনিদের প্রবেশ বন্ধ করে দেওয়া হয় এবং ইসরায়েল বাহিনী সড়কের ১২টি জায়গায় চেকপয়েন্ট বসায়। দ্বিতীয় অভ্যুত্থানের সময় সড়কটির অধিকাংশ অংশ ইসরায়েলিদের জন্যও বন্ধ করে দেওয়া হয়। ২০০৭ সালে ফাতাহের সাথে হামাস গাজার লড়াইয়ে অঞ্চলের ক্ষমতা পাওয়ার পর বর্তমানে হামাস সরকার এসব চেকপয়েন্টগুলো নিয়ন্ত্রণ করছে। অঞ্চলের ক্ষমতা পাওয়ার পর হামাস সরকার নিজেদের সুড়ঙ্গ ব্যবসার আয় দিয়ে সড়কটি উন্নয়ন ও প্রশস্ত করেছে। ২০১০ সালে দ্য ন্যাশনাল সালাহ আল-দিন সড়ক সম্পর্কে লিখে "এখন, মেহনতি কৃষক, সবজান্তা মেকানিক এবং রঙচঙে সড়কের পাশের ব্যবসাপ্রতিষ্ঠান গুলোর প্রদর্শনী পর্যন্ত সালাহ আল দীনের দৈর্ঘ্য প্রসারিত হয়েছে, কেন্দ্রীয় থেকে দক্ষিণ গাজা পর্যন্ত। উটগুলো এর লেনগুলোর মাঝে এলোমেলোভাবে হাঁটছে, এবং টলটলায়মান, হর্ন ডাকা লরিগুলো সড়কের প্রথম থেকে শেষ পর্যন্ত চোরাচালান পণ্য নিয়ে যায় এবং ১৫ লাখ মানুষকে সাহায্য সহায়তা করে ..." Cunningham, Erin. Ancient Gaza Roadway Still a Vital Resource, The National. 2010-03-10. Johnston, Alan. Gaza's ancient history uncovered. BBC News. 2005-11-22. Pelham, Nicolas. Gaza's Tunnel Complex. Middle East Research and Information Project. Winter 2011. প্রবেশদ্বার:  সড়ক ফিলিস্তিন ইতিহাস
ইন্দোনেশিয়া জাতীয় অনূর্ধ্ব-২০ ফুটবল দল

ইন্দোনেশিয়া জাতীয় অনূর্ধ্ব-২০ ফুটবল দল (ইন্দোনেশীয়: Tim nasional sepak bola U-20 Indonesia; যা ইন্দোনেশিয়া অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে ইন্দোনেশিয়ার প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম ইন্দোনেশিয়ার ফুটবলের সর্বোচ্চ নিয়ন্ত্রক সংস্থা ইন্দোনেশিয়া ফুটবল অ্যাসোসিয়েশন দ্বারা নিয়ন্ত্রিত হয়। ১৯৬০ সালের ৩০শে মার্চ তারিখে, ইন্দোনেশিয়া অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করে; মালয়েশিয়ার কুয়ালালামপুরে অনুষ্ঠিত সিঙ্গাপুর অনূর্ধ্ব-২০ দলের বিরুদ্ধে উক্ত ম্যাচে তারা ৯–৩ গোলের ব্যবধানে জয়লাভ করেছিল। ৮০,০০০ ধারণক্ষমতাবিশিষ্ট গেলোরা বুং কার্নো স্টেডিয়ামে মেরাহ পুতিহ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইন্দোনেশিয়ার রাজধানী জাকার্তায় অবস্থিত। বর্তমানে এই দলের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় শিন তে-ইয়ং এবং অধিনায়কের দায়িত্ব পালন করছেন পোমোরাৎসের মধ্যমাঠের খেলোয়াড় ডেভিড মাওলানা। ইন্দোনেশিয়া অনূর্ধ্ব-২০ এপর্যন্ত মাত্র এক বার ফিফা অনূর্ধ্ব-২০ বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৭৯ ফিফা অনূর্ধ্ব-২০ বিশ্বকাপের গ্রুপ পর্বে অংশগ্রহণ করা। অন্যদিকে, এএফসি অনূর্ধ্ব-২০ এশিয়ান কাপে দলটি অন্যতম সফল দল, যেখানে তারা ১টি (১৯৬১) শিরোপা জয়লাভ করেছে। উইতান সুলায়মান, এজি মাওলানা, এডি সুদারনোতো, বামবুং নুরদিয়ানসিয়াহ এবং পেপেন রুবিয়ান্তোর মতো খেলোয়াড়গণ ইন্দোনেশিয়া অনূর্ধ্ব-২০ দলের জার্সি গায়ে মাঠ কাঁপিয়েছেন। "Indonesia U20" [ইন্দোনেশিয়া অনূর্ধ্ব-২০]। worldfootball.net (ইংরেজি ভাষায়)। সংগ্রহের তারিখ ১৩ নভেম্বর ২০২১।  "Indonesia Under 20: Squad" [ইন্দোনেশিয়া অনূর্ধ্ব-২০: দল]। soccerway.com (ইংরেজি ভাষায়)। সংগ্রহের তারিখ ১৩ নভেম্বর ২০২১।  "Indonesia U20 - Club profile" [ইন্দোনেশিয়া অনূর্ধ্ব-২০ – ক্লাবের তথ্য]। transfermarkt.com (ইংরেজি ভাষায়)। ট্রান্সফারমার্কেট। সংগ্রহের তারিখ ১৩ নভেম্বর ২০২১।  "Update on FIFA Women's World Cup™ and men's youth competitions" [ফিফা নারী বিশ্বকাপ এবং পুরুষদের যুব প্রতিযোগিতার হালনাগাদকৃত তথ্য]। FIFA.com (ইংরেজি ভাষায়)। ফিফা। ২৪ ডিসেম্বর ২০২০। সংগ্রহের তারিখ ২৪ ডিসেম্বর ২০২০।  দাপ্তরিক ওয়েবসাইট (ইন্দোনেশীয়) ফিফা-এ ইন্দোনেশিয়া জাতীয় অনূর্ধ্ব-২০ ফুটবল দল ওয়েব্যাক মেশিনে আর্কাইভকৃত ৭ জুলাই ২০১৮ তারিখে (ইংরেজি) এএফসি-এ ইন্দোনেশিয়া জাতীয় অনূর্ধ্ব-২০ ফুটবল দল (ইংরেজি) টেমপ্লেট:এএফসি অনূর্ধ্ব-২০ দল
জাপানের হ্রদের তালিকা

এটি ভূপৃষ্ঠের ক্ষেত্রফল অনুসারে জাপানের হ্রদের তালিকা। জাপানের ভূমি, অবকাঠামো এবং পরিবহন মন্ত্রণালয় কর্তৃক প্রণীত তালিকায় জাপানের উল্লেখযোগ্য হ্রদ স্থান পেয়েছে। 1) হোক্কাইডো অঞ্চলের হ্রদের জন্য, উপপ্রশাসনিক অঞ্চল তালিকাভুক্ত করা হয়েছে ক্ষেত্রফল অনুযায়ী হ্রদসমূহের তালিকা গভীরতা অনুযায়ী হ্রদসমূহের তালিকা আয়তন অনুযায়ী হ্রদসমূহের তালিকা (জাপানি ভাষায়) জাপানের উল্লেখযোগ্য হ্রদ - জাপানের ভূমি, অবকাঠামো এবং পরিবহন মন্ত্রণালয় (জাপানি ভাষায়) জাপানের লেকের তালিকা- উইকিপিডিয়া
সরকারি বীরশ্রেষ্ঠ শহীদ হামিদুর রহমান ডিগ্রি কলেজ

সরকারি বীরশ্রেষ্ঠ শহীদ হামিদুর রহমান ডিগ্রি কলেজ বাংলাদেশের খুলনা বিভাগের ঝিনাইদহ জেলার একটি শিক্ষাপ্রতিষ্ঠান। বর্তমানে কলেজটি উচ্চ মাধ্যমিক, স্নাতক, সম্মান এবং স্নাতকোত্তর শ্রেণীতে বিভিন্ন বিষয়ে পাঠ দান করা হয়। ১৯৯৯ সালে ১ ডিসেম্বর বাংলাদেশের খুলনা বিভাগের, ঝিনাইদহ জেলার, মহেশপুর উপজেলার অন্তর্গত খালিশপুর বাজারে কলেজটি প্রতিষ্ঠিত হয়।[১] ২০১৩ সালে কলেজটি সরকারিকরণ করা হয়। বীরশ্রেষ্ঠ শহীদ হামিদুর রহমান এর নাম অনুসারে কলেজটির নামকরণ করা হয়। কলেজ ক্যাম্পাসে রয়েছে বীরশ্রেষ্ঠ হামিদুর রহমান গ্রন্থগার ও স্মৃতি জাদুঘর। ২০০৭ সালে খালিশপুরে সরকার বীরশ্রেষ্ঠ শহীদ সিপাহী হামিদুর রহমান  গ্রন্থাগার ও স্মৃতি জাদুঘর নির্মাণ করে। কলেজের পাশ দিয়ে বয়ে গেছে কপোতাক্ষ নদ। নদের পাশে ও কলেজের সামনের অংশে রয়েছে ৩৭ বিঘা খাস জমি। এখানে আছে একটি কুঠি বাড়ি যা নীলকুঠি নামে পরিচিত। কুঠি বাড়ির চার পাশে রয়েছে শত বছরের বড় বড় আম গাছ। এখানে ছিলো গাড়ি রাখা ও বৈকালীন অবকাশ যাপনের যায়গা। এগুলো আঠারো শতকে নির্মিত হয়েছিল। বর্তমানে উচ্চমাধ্যমিক শিক্ষা কার্যক্রমও চালু রয়েছে। ২০১৭-১৮ শিক্ষাবর্ষে হতে অনার্স কোর্স চালু হয়। সামাজিক বিজ্ঞান অনুষদ: রাষ্ট্রবিজ্ঞান কলা অনুষদ: বাংলা বিভাগ ব্যবসায় শিক্ষা অনুষদঃ ম্যানেজমেন্ট বর্তমানে কলেজটিতে বর্তমানে শিক্ষার্থীর সংখ্যা প্রায় ২ হাজার। "সরকারি হচ্ছে ১২টি কলেজ"। banglanews24.com। ২০১১-০৬-২১। সংগ্রহের তারিখ ২০২১-১১-১৩।  "হামিদুর রহমান"। উইকিপিডিয়া। ২০২১-০৯-০৪।  প্রতিনিধি, ঝিনাইদহ; ডটকম, বিডিনিউজ টোয়েন্টিফোর। "বীরশ্রেষ্ঠ হামিদুর রহমানকে স্মরণ"। bangla.bdnews24.com। ২০২১-১১-১৩ তারিখে মূল থেকে আর্কাইভ করা। সংগ্রহের তারিখ ২০২১-১১-১৩।  "সরকারি-বীরশ্রেষ্ঠ-শহীদ-হামিদুর-রহমান-ডিগ্রি-কলেজ,-মহেশপুর,-ঝিনাইদহ-এ-বিভিন্ন-বিষয়ে-২০১৭-১৮-শিক্ষাবর্ষে-হতে-অনার্স-কোর্স-প্রবতন।-"। www.shed.gov.bd। সংগ্রহের তারিখ ২০২১-১১-১৩।
দ্য অ্যাডভেঞ্চারস অফ জিমি নিউট্রন, বয় জিনিয়াস

দ্য অ্যাডভেঞ্চারস অফ জিমি নিউট্রন, বয় জিনিয়াস (ইংরেজি: The Adventures of Jimmy Neutron, Boy Genius) একটি আমেরিকান কম্পিউটার-অ্যানিমেটেড টিভি ধারাবাহিক। জন এ. ডেভিস নির্মিত চলচ্চিত্রটি প্রযোজনা করেছে ও এন্টারটেইনমেন্ট, ডিএনএ প্রোডাকশন এবং নিকেলোডিয়ন অ্যানিমেশন স্টুডিও। এতে মার্কিন যুক্তরাষ্ট্রের মধ্যাঞ্চলের অধিবাসীদের স্বাভাবিক জীবনধারা নিয়ে ব্যাঙ্গাত্মক কাহিনী রচিত হয়েছে। "রেট্রোভিল", টেক্সাস নামক কাল্পনিক শহরে এর চিত্রায়ন করা হয়েছে। এই ছবির কেন্দ্রীয় চরিত্রের মধ্যে রয়েছে জিমি নিউট্রন, শিন এস্তেভেজ, কার্ল হুইজার, সিন্ডি ভোর্টেক্স, লিবি ফোলফ্যাক্স, গডার্ড, হিউ নিউট্রন, জুডি নিউট্রন, মিস উইনফ্রেড ফাউল, নিক ডিন, প্রিন্সিপাল উইলবি, ইত্যাদি। দেবী ডেরিবেরি - জিমি নিউট্রন জেফরি গার্সিয়া - শিন এস্তেভেজ রব পলসেন - কার্ল হুইজার ক্যারোলিন লরেন্স - সিন্ডি ভোর্টেক্স ক্রিস্টাল স্ক্যালেস - লিবি ফোলফ্যাক্স ফ্রাঙ্ক ওয়েলকার - গডার্ড মার্ক ডিকার্লো - হিউ নিউট্রন মেগান কাভানাঘ - জুডি নিউট্রন কাথ সুসি - বেটি কুইনলান ফিল লামার - বলবি স্ট্রোগানভস্কি আন্দ্রেয়া মার্টিন - মিস উইনফ্রেড ফাউল ক্যান্ডি মিলো - নিক ডিন বিলি ওয়েস্ট - স্যাম মেলভিক Season 3 Episode 3, "Stranded" Nick Animation (সেপ্টেম্বর ১৫, ২০১৭), Episode 41: Jimmy Neutron Cast | Nick Animation Podcast, সংগ্রহের তারিখ জুন ২২, ২০১৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে দ্য অ্যাডভেঞ্চারস অফ জিমি নিউট্রন, বয় জিনিয়াস (ইংরেজি)
কানপুর মেট্রো

কানপুর মেট্রো হল একটি রেল-ভিত্তিক গণপরিবহন ব্যবস্থা, যা ভারতের কানপুর শহরের দ্রুতগতির গণপরিবহনের জন্য নির্মাণাধীন, এবং কানপুর মহানগর অঞ্চলে প্রসারণযোগ্য। প্রকল্পের সম্ভাব্যতা অধ্যয়ন আরআইটিইএস দ্বারা ২০১৫ সালের জুন করা হয়েছিল। গবেষণাটি শহরের বৃদ্ধি, উন্নয়ন ও সমৃদ্ধিকে বাধাগ্রস্তকারী যানচলাচল সমস্যা ও যানজট নিয়ন্ত্রণ করার জন্য প্রস্তুত করা হয়েছিল। বিশদ প্রকল্প প্রতিবেদন (ডিপিআর) অনুযায়ী সরকার দুটি করিডোর অনুমোদন করে। আইআইটি থেকে মতিঝিলের মধ্যে করিডোর-১-এর অগ্রাধিকার অংশের জন্য দরপত্র ডাকা হয়েছিল। অ্যাপকনস ইনফ্রা দরপত্রে ভূষিত হয়। করিডোর-১-এর অগ্রাধিকার বিভাগটি ২০২১ সালের নভেম্বর মাস থেকে কার্যকর বা চালু হবে বলে আশা করা হচ্ছে, যা বিশ্বের দ্রুততম নির্মিত ও চালু করা মেট্রো ব্যবস্থায় পরিণত হবে। কেন্দ্রীয় সরকার ২০১৯ সালের ২৮শে ফেব্রুয়ারি কানপুরের জন্য ১১,০৭৬.৪৮ কোটি টাকার আনুমানিক ব্যয় এবং পাঁচ বছরের সময়সীমায় মেট্রো প্রকল্প অনুমোদন করে। ইউরোপীয় বিনিয়োগ ব্যাংক (ইআইবি) প্রকল্পের জন্য €৬৫০ মিলিয়ন ঋণ প্রদানের প্রস্তাব করে। প্রকল্পের নির্মাণ কাজ ২০১৯ সালের ১৫ই নভেম্বর শুরু হয়। ভারতের প্রধানমন্ত্রী নরেন্দ্র মোদী ২০২১ সালের ২৮শে ডিসেম্বর কানপুর মেট্রোর প্রথম ৯ কিলোমিটার রেলপথের উদ্বোধন করেন। প্রথম পর্যায়ে আইআইটি কানপুর থেকে নওবাস্তা পর্যন্ত প্রথম করিডোরে (লাইন ১) ২২ টি মেট্রো স্টেশন তৈরি করা হবে এবং কৃষি বিশ্ববিদ্যালয় থেকে বাররা-৮ পর্যন্ত দ্বিতীয় করিডোরে (লাইন ২) ৮ টি মেট্রো স্টেশন তৈরি করা হবে। আইআইটি কানপুর থেকে নওবাস্তা পর্যন্ত প্রসারিত রেড লাইনটি মোট ২৩.৭৮৫ কিলোমিটার দীর্ঘ। লাইনটি ১৫.১৬৪ কিলোমিটার উড়ালপথে এবং ৮.৬২১ কিলোমিটার ভূগর্ভস্থপথে নির্মিত হবে। এই পথে মোট ২২ টি স্টেশন রয়েছে। লাইনটির ৯ কিলোমিটার অংশ যাত্রী পরিবহনের জন্য ২০২১ সালের ২৮শে ডিসেম্বর উদ্বোধন করা হয়। লাইনটির মোট দৈর্ঘ্য ৮.৬ কিলোমিটার। ব্লু লাইনটি কৃষি বিশ্ববিদ্যালয় থেকে বাররা-৮ পর্যন্ত প্রসারিত। লাইনটি ৪.৩ কিলোমিটার উড়ালপথে এবং ৪.৩ কিলোমিটার ভূগর্ভস্থপথে নির্মিত হবে। এই পথে মোট ৮ টি স্টেশন রয়েছে। অ্যালস্টম ২০২০ সালের জুলাই মাসে আগ্রা মেট্রো ও কানপুর মেট্রো রোলিং স্টক ও সিগন্যালিং চুক্তি অর্জন করে। "PM Modi to inaugurate Kanpur Metro. Here's all about India's fastest built project"। www.hindustantimes.com। হিন্দুস্থান টাইমস। ২৮ ডিসেম্বর ২০২১। সংগ্রহের তারিখ ২৮ ডিসেম্বর ২০২১।  https://themetrorailguy.com/2020/09/02/sterling-wilson-wins-kanpur-metros-third-rail-electrification-bid/ "कैबिनेट ने कानपुर मेट्रो रेल परियोजना को मंजूरी दे दी"। Navbharat Times (হিন্দি ভাষায়)। ২০১৯-০২-২৮। সংগ্রহের তারিখ ১৩ নভেম্বর ২০২১।  "Adityanath thanks Modi for clearing Agra, Kanpur Metro projects"। outlookindia.com/। সংগ্রহের তারিখ ১৩ নভেম্বর ২০২১।  "EIB Evaluating €650 mn Loan for Kanpur Metro Phase 1"। The Metro Rail Guy (ইংরেজি ভাষায়)। ২০২০-০৩-৩১। সংগ্রহের তারিখ ১৩ নভেম্বর ২০২১।  Aug 29, Abhinav Malhotra /। "Kanpur Metro work nears completion, trial run in Nov | Kanpur News - Times of India"। The Times of India (ইংরেজি ভাষায়)। সংগ্রহের তারিখ ১৩ নভেম্বর ২০২১।  Spohr, Alain (২০২১-০৯-১৮)। "Alstom delivers the first trainset for Kanpur Metro"। Alstom। সংগ্রহের তারিখ ২৮ ডিসেম্বর ২০২১।
অর্ফকষদ

অর্ফকষদ (হিব্রু ভাষায়: אַרְפַּכְשַׁד‎ – পাউসাতে আরপাকশাদ, אַרְפַּכְשָׁד‬ – আরপাকসাদ; গ্রিক: Ἀρφαξάδ – আরফাক্সাদ), বিকল্প উচ্চারণ আরফাক্সাদ বা আরফাসচাদ, হল শেম – তেরাহ বংশতালিকায় একজন প্রলয় পরবর্তী ব্যক্তির নাম। এই নামটা হিব্রু বাইবেলের (অথবা খ্রিস্টীয় বাইবেলের পুরাতন নিয়মের) আদিপুস্তকে উল্লেখ রয়েছে এবং পরবর্তীকালে বিভিন্ন বাইবেলীয় বইয়ে এই নামটি নেওয়া হয়েছে, যেমন নূতম নিয়মের লূকের সুসমাচারে। আদিপুস্তক অনুসারে তিনি ছিলেন শেমের (নোহের পুত্র) পাঁচ পুত্রদের একজন। তার নামটি আদম হতে তেরাহ পর্যন্ত আব্রাহামের পূর্বসূরি সংক্রান্ত আদিপুস্তকের বংশতালিকার দ্বাদশ স্থানে অবস্থিত। (Luke 3:36–38)। এই বংশতালিকায় আদম থেকে শুরু করে নয়টি নাম মহাপ্রলয়ের পূর্ববর্তী সময়ের যা নোহ এবং বন্যার পূর্বে দেখানো হয়, এবং এরপর নোহের বড় পুত্র শেম থেকে তেরাহ পর্যন্ত নয়টি মহাপ্রলয় পরবর্তী ব্যক্তিদের নাম দেওয়া হয়েছে। লেখাপত্র অনুসারে, অর্ফকষদের ভাইয়েরা ছিল এলম, আশুর, লুদ এবং অরাম। অর্ফকষদের ছেলের নাম ছিলো শেলা, তবে সপ্ততিতে অর্ফকষদের ছেলের নাম কৈনন লেখা হয়েছে এবং শেলাকে অর্ফকষদের নাতি হিসেবে দেখানো হয়েছে। লূক Luke 3:36 ও জুবিলী ৮.১-এও অর্ফকষদের পুত্র হিসেবে কৈননের নাম উল্লেখ করা হয়েছে। জুবিলীতে অর্ফকষদের স্ত্রী হিসেবে রাসু'আয়ার নাম উল্লেখ রয়েছে যে ছিলো সুসানের কন্যা। সুসানকে শেমের পুত্র এলামের সন্তান বলা হয়ে থাকে। এই বইতে অর্ফকষদের মায়ের নাম লেখা হয়েছে সেদেকতেলেবাব। কিছু প্রাচীন ইহুদি সূত্রে, বিশেষত জুবিলীতে, অর্ফকষদকে উরা ও কেশাদের পূর্বপুরুষ উল্লেখ করা হয়েছে যাকে ফোরাত নদীর পশ্চিম তীরে অবস্থিত উর কাশদিম শহরের প্রতিষ্ঠাতা বলা হয়ে থাকে (জুবিলী ৯:৪; ১১:১-৯); এটি মূলত সেই তীর যে জায়গাটিকে লিওনার্ড উললি ১৯২৭ সালে উর শহর হিসেবে চিহ্নিত করেছিলেন। উললির উর শহর চিহ্নিতকরণের পূর্বে, বিভিন্ন ইহুদি ও মুসলিম পণ্ডিত অর্ফকষদকে উত্তর মেসোপটেমিয়ার অধিবাসী ভাবতেন। যার কারণে অর্ফকষদের জন্মস্থান হিসেবে উরফা-কাশিদ শহরকে চিহ্নিত করা হয়েছিলো। (যেহেতু ארפ־כשד‬ ও כשדים‬ দুটি নামে সাদৃশ্য রয়েছে) - যা ছিলো অতীতে খালদিসদের ভূমি। এই জায়গাটিকে জোসেফাস কলদীয়দের ভূমি ভেবে ভুল করেছিলেন। ডোনাল্ড বি. রেডফোর্ড জোর দিয়ে বলেন যে অর্ফকষদের জন্মস্থান ব্যাবিলনে ছিলো। আরেকজন অর্ফকষদের নাম পাওয়া যায় জুডিথের পুস্তকে মেডেসের রাজা হিসেবে, এবং যদি এই রাজার সময়কাল অ্যাসিরীয়দের অভিযানের সাথে সম্পৃক্ত হয়ে থাকে তবে তাকে ফ্রোর্টেসের (আনু. ৬৬৫ - ৬৬৩ খ্রিস্টপূর্ব) সাথে চিহ্নিত করা যেতে পারে। যদি তার সময়কাল দ্বিতীয় নেবুচাদনেজারের সাথে সম্পৃক্ত হয়ে থাকে (জুডিথে যার নাম অ্যাসিরীয়দের রাজা হিসেবে প্রদত্ত) তবে তাকে সাইক্সারসের (শা. ৬২৫–৫৮৫ খ্রিস্টপূর্ব) সাথে চিহ্নিত করা যায়। Genesis 10:22 Genesis 11:10-13 1 Chronicles 1:17-18 Blenkinsopp, Joseph (২০১১-০২-১৭)। Creation, Un-creation, Re-creation: A discursive commentary on Genesis 1-11। Bloomsbury Publishing। আইএসবিএন 978-0-567-57455-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Millard, Alan R. (মে–জুন ২০০১)। "Where Was Abraham's Ur?"। Biblical Archaeology Review। ২০১৯-০২-০১ তারিখে মূল থেকে আর্কাইভ করা। সংগ্রহের তারিখ ২০০৮-০১-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Redford, Donald B. (১৯৯৩)। Egypt, Canaan, and Israel in Ancient Times। Princeton UP। পৃষ্ঠা 405। আইএসবিএন 9780691000862। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Waltz, Robert B.। "Phraortes"। The Bible in History। পৃষ্ঠা 319–20। সংগ্রহের তারিখ ১৯ জুন ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অরুণ দত্ত

অরুণ দত্ত (১৯৩৬ - ৬ নভেম্বর ২০২১) ছিলেন ভারতীয় বাঙালি সঙ্গীতশিল্পী। অরুণ দত্তের জন্ম বৃটিশ ভারতের অধুনা পশ্চিমবঙ্গের জলপাইগুড়ি জেলায়। তার দুই দিদি খুব ভালো গান গাইতেন। সেই দিদিদের হাত ধরেই তার গানের সঙ্গে পরিচয়। বাড়িতে শাস্ত্রীয় সঙ্গীতের শিক্ষা নেন কেশব গনেশ ঢেকলের কাছে। কলেজ জীবনে কলকাতায় গুরু হিসাবে পান অনুপম ঘটককে। এই অনুপম ঘটকের কন্যাকেই তিনি বিবাহ করেন। পরে গুরু হিসাবে পান কমল দাশগুপ্তকেও। মেট্রো-মারফির আন্তঃ কলেজ প্রতিযোগিতায় তার আত্মপ্রকাশ। পঁচিশ বৎসর বয়সে গ্রামোফোন রেকর্ডে প্রকাশিত গান যখন চাঁদ ঘুমাবে, রাত ঘুমাবে জনপ্রিয় হয়। আকাশবাণীতে তার গান শুনে প্রশংসা করেন সতীনাথ মুখোপাধ্যায় আর ধনঞ্জয় ভট্টাচার্য। মরমি কণ্ঠে তার গাওয়া জনপ্রিয় গান গুলি হল- কুহর কবিতা পৃথিবী যে ওই শোনে পায়ে চলা পথ যেথায় গিয়েছে ভেঙ্গে কেন গো পরনি আজ যদি যাবে চলে যেও আমি যে প্রদীপ জ্বলিতেই শুধু পারি যারে ফিরে যা পাখি ফিরে সূর্যে রৌদ্রে পুড়িয়ে নিজেকে সে জানি না কোথায়, তারে মনে পড়ে যায় তোমার ওই সাগর চোখে ওরে ও চম্পাকলি ও পাখি উড়ে যা ( হৈমন্তী শুক্লার সঙ্গে) পাখি বলে কারে দেবো এ গান ভাবি তাই (হৈমন্তী শুক্লার সঙ্গে) ১৯৬৯ খ্রিস্টাব্দে মুক্তিপ্রাপ্ত বাংলা চলচ্চিত্র চিরদিনের ছবিতে ইলা বসুর সঙ্গে কণ্ঠ দেন এক থেকে দুই হয় গানটিতে। বিশিষ্ট বাঙালি সঙ্গীতশিল্পী ২০২১ খ্রিস্টাব্দের ৬ই নভেম্বর পরলোক গমন করেন। কন্যা মধুরিমা দত্ত চৌধুরীও একজন সঙ্গীতশিল্পী। "কলকাতার কড়চা- সুরলোকে"। সংগ্রহের তারিখ ২০২১-১১-১৩।  "প্রয়াত অরুণ দত্ত,স্বর্ণযুগের গানে মায়াময় কণ্ঠশিল্পীকে ভুলেছে"। সংগ্রহের তারিখ ২০২২-০৩-১৯।  "Chiradiner (1969)"। Indiancine.ma। সংগ্রহের তারিখ ২০২১-১১-১৪।
ইসলামিক ইউনিভার্সিটি অব টেকনোলজির ইতিহাস

ইসলামিক ইউনিভার্সিটি অব টেকনোলজি (আইইউটি, IUT) (বাংলা প্রতিবর্নী: ইসলামী প্রযুক্তি বিশ্ববিদ্যালয়) প্রতিষ্ঠার প্রাথমিক পর্যায়ে ইসলামিক সেন্টার ফর টেকনিক্যাল অ্যান্ড ভোকেশনাল ট্রেনিং (ICTVTR) নামে পরিচিত ছিল। ১৯৭৮ সালের ২৪-২৮ এপ্রিল তারিখে সেনেগালের ডাকার শহরে অনুষ্ঠিত ৯ম ইসলামিক কনফারেন্স অফ ফরেন মিনিস্টারস (ICFM) এবং এই সম্মেলনেই তৎকালীন পররাষ্ট্রমন্ত্রীদের দ্বারা বাংলাদেশের ঢাকায় আইইউটি প্রতিষ্ঠা অনুমোদিত পেয়েছিলো। অর্গানাইজেশন অব ইসলামিক কনফারেন্স (ওআইসি) এর সকল সদস্য এই প্রকল্প বাস্তবায়নে সহযোগিতা করতে সম্মত হয়েছিলো। ১৯৭৭-১৯৭৮ সালের দিকে ওআইসি মুসলিম দেশসমূহে ইসলামি বিশ্ববিদ্যালয় প্রতিষ্ঠার প্রয়াস থেকে এই বিশ্ববিদ্যালয়ের জন্ম। বাংলাদেশে সর্বপ্রথম ওআইসির ১৯৭৭ সালের ৩১ মার্চ-৮ এপ্রিল তারিখের সম্মেলনে ইসলামী বিশ্ববিদ্যালয় বাংলাদেশ প্রতিষ্ঠার প্রস্তাব করে। এরপরের বছর ১৯৭৮ সালের ২৪-২৮ এপ্রিলে ওআইসি বাংলাদেশে ভিন্ন একটি প্রযুক্তিভিত্তিক ইসলামী বিশ্ববিদ্যালয় প্রতিষ্ঠার কথা ভাবে, সেটির নাম ইসলামিক ইউনিভার্সিটি অব টেকনোলজি লাভ করে। ১৯৭৯ সালের জুন মাসে বোর্ড অফ গভর্নরসের প্রথম বৈঠকের মাধ্যমে প্রতিষ্ঠার বাস্তবায়ন কাজ শুরু হয়। ১৯৮১ সালের ২৭ মার্চে ওআইসির সাধারণ সম্পাদক ইয়াসির আরাফাতের উপস্থিতিতে ICTVTR-এর ভিত্তিপ্রস্তর স্থাপন করেন তৎকালীন রাষ্ট্রপতি জিয়াউর রহমান। ১৪ জুলাই, ১৯৮৮ সালে বাংলাদেশের তৎকালীন রাষ্ট্রপতি এইচ এম এরশাদ আনুষ্ঠানিকভাবে ICTVTR উদ্বোধন করেছিলেন। ১০-১১ ডিসেম্বর ১৯৯৪ সালে মরক্কোর কাসাব্লাংকায় ২২তম ইসলামিক কনফারেন্স অফ ফরেন মিনিস্টারস (ICFM) অনুষ্ঠিত হয়, এখানে ICTVTR নতুন নামকরণ করা হয় ইসলামিক ইন্সটিটিউট অব টেকনোলজি (আইআইটি, IIT) ১৯৯৫ সালের ২১ সেপ্টেম্বর বাংলাদেশের তৎকালীন প্রধানমন্ত্রী বেগম খালেদা জিয়া আনুষ্ঠানিকভাবে আইআইটি উদ্বোধন করেন। ২০০১ সালের ২৫-২৯ জুন তারিখেমালির বামাকোতে অনুষ্ঠিত ২৮তম ইসলামিক কনফারেন্স অফ ফরেন মিনিস্টারস (ICFM) IIT-এর প্রচেষ্টা ও পড়াশোনার মানের প্রশংসা করে IIT-এর নাম পরিবর্তন করে ইসলামিক ইউনিভার্সিটি অফ টেকনোলজি (IUT) রাখার সিদ্ধান্ত নেয়া হয়। আইইউটি (IUT) নাম পরিবর্তনের পরে ২৯ নভেম্বর ২০০১ সালে তৎকালীন প্রধানমন্ত্রী বেগম খালেদা জিয়া আনুষ্ঠানিকভাবে উদ্বোধন করেন। বাংলাদেশ সরকার প্রদত্ত গ্যারান্টি সহ ইসলামিক ডেভেলপমেন্ট ব্যাংক (আইডিবি) থেকে ঋণের আওতায় অর্থায়ন গ্রহণ করে বিশ্ববিদ্যালয়টি স্বল্প সময়ের মধ্যে অনেক এগিয়েছে এবং এখনও অবকাঠামো চলছে। বিশ্ববিদ্যালয় ১৯৮৬ সালের ডিসেম্বর থেকে দীর্ঘ নিয়মিত কোর্স শুরু করে এবং ২০১০ সাল পর্যন্ত ২৪টি শিক্ষাবর্ষ সম্পন্ন করে। ২ নভেম্বর ২০১০ সালে বিশ্ববিদ্যালয়ের ২৪ তম সমাবর্তন অনুষ্ঠিত হয়েছিল।নিয়মানুয়ায়ী অনুষ্ঠানের প্রধান অতিথি ছিলেন তৎকালীন প্রধানমন্ত্রী শেখ হাসিনা। ২০২০ সালে বিশ্ববিদ্যালয়টি আমেরিকান কংক্রিট ইনস্টিটিউট (এসিআই) এওয়ার্ড অর্জন করে। ইসলামিক ইউনিভার্সিটি অব টেকনোলজি ইসলামী বিশ্ববিদ্যালয়, বাংলাদেশ বাংলাদেশে ইসলামি বিশ্ববিদ্যালয় প্রতিষ্ঠার ইতিহাস "মুসলিম বিশ্বে প্রযুক্তি ও প্রকৌশল শিক্ষার বিপ্লব ঘটাবে আইইউটি: ড. মুনাজ আহমেদ নূর"। প্রিয়.কম। সংগ্রহের তারিখ ২০২১-১১-১৪।  "History IUT (Islamic University of Technology)"। www.iutoic-dhaka.edu (ইংরেজি ভাষায়)। সংগ্রহের তারিখ ২০২১-১১-১৪।  "এক্সিলেন্ট অ্যাওয়ার্ডে মনোনীত বাংলাদেশের একমাত্র বিশ্ববিদ্যালয় আইইউটি - দৈনিকশিক্ষা"। Dainik Shiksha। সংগ্রহের তারিখ ২০২১-১১-১৪।
দেবকুমার বসু

দেবকুমার বসু ( ৬ অক্টোবর ১৯২৯ - ২৪ ফেব্রুয়ারি ২০০৭) ছিলেন প্রখ্যাত ভারতীয় বাঙালি প্রকাশক ও সম্পাদক। তিনি ১৯৯২ খ্রিস্টাব্দ থেকে আমৃত্যু কবি-লেখকদের আন্তর্জাতিক সংস্থা পেন ইন্টারন্যাশনালের সর্বভারতীয় কেন্দ্রের সম্পাদক ছিলেন। দেবকুমার বসুর জন্ম বৃটিশ ভারতের অধুনা পশ্চিমবঙ্গের কলকাতায়। পিতা প্রমথনাথ বসু। তার পড়াশোনা দক্ষিণ কলকাতার পন্ডিতিয়ার কুঁজোমাস্টারের পাঠশালাতেই শুরু হয় এবং এরপর মনোহরপুকুরের কর্পোরেশন ফ্রি প্রাইমারি স্কুল ও তীর্থপতি ইন্সটিটিউশনে। তবে তার প্রারম্ভিক জীবন কেমন ছিল এবং কীভাবে পেশায় এলেন সেটি কবি অমিতাভ দাশগুপ্তরের কথায় - ".....ভারত সেবাশ্রম সংঘে লাঠি, ছুরি-সড়কি চালনা শিখে, নিজে কুস্তির আখড়া গড়ে, ফিল্মের কাগজ 'কলম'-এ ঢুকে বেরিয়ে, মার খাওয়া মানুষের হয়ে কাজিয়া লড়ে জেলখানায় গিয়ে, সাপ্তাহিক দৈনিক সম্পাদনা করে তারপর একসময় এসব কিছুতে ইতি দিয়ে বাইরে কন্ট্রাকটরের সুপারভাইজারি নিয়ে অনায়াসে চলে গিয়েছিলেন, আবার তেমনই ফিরে এসে কিছুদিনের জন্য সে আমলের বিবলিওফাইলের কাউন্টারে সেলসম্যান হয়ে বসে গেছেন।" এসবের সাথে তাকে কলকাতায় বিভিন্ন সাহিত্যসভা, সাংস্কৃতিক অনুষ্ঠানে দেখা যেত ভবঘুরের মত। সাহিত্য সংস্কৃতির প্রতি একটা টান ছিল তার। শেষে বিনয়কৃষ্ণ দত্তের সংস্পর্শে এসে সাহিত্য-সংস্কৃতি ও প্রকাশনার জগতে প্রবেশ করেন। প্রতিষ্ঠা করেন গ্রন্থজগৎ। প্রখ্যাত চিত্রশিল্পী জয়নুল আবেদিন চিত্রিত রামায়ণ, রত্নসাগর গ্রন্থমালা প্রকাশ করেন। শক্তি চট্টোপাধ্যায়, বিনয় মজুমদার সহ অনেক নবীন কবিদের প্রথম কাব্যগ্রন্থের প্রকাশক ছিলেন তিনি। ১৯৬৯ খ্রিস্টাব্দে প্রকাশনা সংস্থা গ্রন্থজগৎ এর নাম পরিবর্তন করে বিশ্বজ্ঞান রাখা হয়। বিভিন্ন সময়ে যে যে পত্রিকা তিনি সম্পাদনা করেন সেগুলি হল - দর্শক সৈনিক ঈক্ষণ ত্রিনয়ন রণন খেলাঘর সময়ানুগত নাট্যাচার্য শিশিরকুমার বহু রচনা সম্পাদনা করেছেন। সেগুলি - শিশির সান্নিধ্যে নাট্যাচার্য শিশিরকুমার রচনা সংগ্রহ শতবর্ষের আলোকে শিশিরকুমার এছাড়া ও তিনি বিদ্যাসাগর রচনাবলী এবং নতুনকালের গল্পসংকলন সম্পাদনা করেন। অন্নদাশঙ্কর রায় (১৯০৪-২০০২) যে দীর্ঘ সময় আমৃত্যু কবি-লেখক প্রাবন্ধিক ও ঔপন্যাসিকদের আন্তর্জাতিক সংস্থা পেন ইন্টারন্যাশনালের সর্বভারতীয় কেন্দ্রের প্রেসিডেন্ট পদে আসীন ছিলেন, দেবকুমার বসুও ১৯৯২ খ্রিস্টাব্দ হতে আমৃত্যু পেন ইন্টারন্যাশনালের ভারতীয় শাখার সম্পাদক-কোষাধ্যক্ষ ছিলেন। দেবকুমার বসু বঙ্গীয় প্রকাশক সংস্থার বার্ষিক সভায় যোগ দিতে পুরী যান। সেখানে ২০০৭ খ্রিস্টাব্দের ২৪শে ফেব্রুয়ারি হৃদরোগে আক্রান্ত হয়ে পরলোক গমন করেন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৬৭, আইএসবিএন ৯৭৮-৮১-৭৯৫৫-২৯২-৬
তাবোর পর্বতের লড়াই

বাইবেলীয় তাবোর পর্বতের লড়াই ছিলো বিচারকদের যুগে হজোর থেকে শাসনকৃত কেনানের রাজা যাবীন এবং বারাক ও দেবোরা নেতৃত্বাধীন ইস্রায়েলীয় বাহিনীর মধ্যকার একটি লড়াই। বাইবেলে উল্লেখিত লড়াইয়ের এই ঘটনাটি বিচারকদের পুস্তকের ৪র্থ ও ৫ম অধ্যায়ে উল্লেখ করা হয়েছে। কেনানীয় রাজা যাবীন ও তার বাহিনীর অধিনায়ক সিসেরা, যে কিনা নয়শো লৌহ রথ পরিচালনা করতো, ইস্রায়েলীদের কুড়ি বছরের জন্য দমন করে চলেছিলো। সেই সময় বাইবেলীয় বিচারক ও পয়গম্বরিনী দেবোরা সেনাপতি বারাককে ডেকে জানায় যে ঈশ্বর তাকে ইস্রায়েলীয় সৈন্যবাহিনী সমেত তাবোর পর্বতের দিকে পদযাত্রার আদেশ করেছেন এবং ঈশ্বর প্রতিশ্রুতি দিয়েছেন যে তিনি বারাকের ক্ষমতার মধ্যে "তাদেরকে তুলে দিবেন" (কেনানীয়দের)। ইতস্তত বারাক দেবোরাকে বললো তার সাথে না গেলে সে অভিযান পরিচালনা করবেনা। দেবোরা রাজি হয়, তবে বারাককে জানায়, "তবে এই অভিযানে তোমার কোন সুখ্যাতি হবে না, কারণ প্রভু একজন নারীর হাতে সিসেরাকে সমর্পণ করবেন"। দেবোরা, বারাক এবং নপ্তালী ও সবুলুনের গোত্র হতে নিয়োগকৃত তাদের ১০,০০০ সেনার বাহিনী কাদেশে জড়ো হয়। ইস্রায়েলীররা তাবোর পর্বতের দিকে পদযাত্রা শুরু করে। তাদের আসার খবর সিসেরার কাছে পৌঁছায়, তারপর সিসেরা দেরি না করে তাবোরের নিকটে অবস্থিত ওয়াদি কিশোনে চলে আসে। ঈশ্বর এক শক্তিশালী ঝড় সৃষ্টি করেন যা মাটিকে কর্দমাক্ত করে ফেলে, ফলে কেনানীয়দের ভারী রথের চাকা কাঁদায় আঁটকে যায়। বৃষ্টির জলের ধারা পর্বত থেকে নেমে এসে ওয়াদি কিশোনে বন্যার সৃষ্টি করে ফলে অনেকে বন্যার জলে ভেসে যায়। কেনানীয়রা আতঙ্কিত হয়ে পালিয়ে যায়, এবং ইস্রায়েলীয়রা তাদের তাড়া করতে থাকে এবং শত্রুদের মাঝে জীবিত থাকা পর্যন্ত তাদের হত্যা করতে থাকলো। সিসেরা নিজের রথ ছেড়ে জীবন বাঁচাতে পালিয়ে যায়। সিসেরা কেনীয় হেবেরের স্ত্রী যায়েলের তাঁতুর নিকট পৌঁছায় এবং যায়েল তাকে আশ্রয় দেয় যেহেতু কেনানীয়দের সাথে তাদের কোন শত্রুতা ছিলো না। যায়েল সিসেরাকে পান করার জন্য দুধ প্রদান করে, কিন্তু ঘুমিয়ে পড়ার পর তাজে হত্যা করে। বারাক তাঁবুর কাছে পৌঁছানোর পর সে দেবোরার ভবিষ্যতবাণী সত্য হওয়ার প্রমাণ পেয়ে যায়। জেরিকোর লড়াই বিচারকর্তৃগণ ৪:২-৭ বিচারকর্তৃগণ ৪:৮-৯ Pressler, Carolyn 2002. Joshua, Judges, and Ruth, Westminster John Knox Press, p. 15. "Judges", New American Bible, New York, 5, ১৯৭০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Frymer-Kensky, Tikva. "Deborah: Bible", Jewish Women: A Comprehensive Historical Encyclopedia. 20 March 2009. Jewish Women's Archive বিচারকর্তৃগণ ৫:২১ বিচারকর্তৃগণ ৪:১৫-১৬ বিচারকর্তৃগণ ৪:১৭-২২